సాధారణంగా ఒక్క ‘ఏ’ వస్తేనే నిర్మాతలకు గుండెల్లో రైళ్లు పరిగెడుతాయి. అలాంటి మూడు ‘ఏ’లతో రూపొందుతున్న సినిమాను నిర్మించే సాహసం చేస్తున్నారు ప్రముఖ నిర్మాత మైఖేల్ రాయప్పన్. అదేనండి ‘త్రిష ఇల్లన నయనతార’ వంటి అడల్ట్ సినిమా తీసిన ఆదిక్ రవిచంద్రన్ దర్శకత్వంలో శింబు త్రిపాత్రాభినయంలో చేస్తున్న ‘అన్బానవన్ అసరాదవన్ అడంగాదవన్’ సినిమా గురించే. దీనినే షార్ట్గా ‘ఏఏఏ’ అని పిలుస్తున్న విషయం తెలిసిందే. ‘త్రిష ఇల్లన నయనతార’ తరహాలోనే ‘ఏఏఏ’ ఉండదని దర్శకుడు చెబుతున్నప్పటికీ... సినిమాలో మాత్రం అడల్ట్ కంటెంట్ మోతాదు ఎక్కువగానే ఉంటుందన్న ప్రచారం జరుగుతోంది.యువన్ శంకర్రాజా సంగీతం అందిస్తున్న ఈ చిత్రంలో కవి పేరరసు వైరముత్తు ఒక పాట రాశారు. ‘రత్తం.. ఎన్ రత్తం...’ అంటూ సాగే ఆ పాట హీరో పరిచయ గీతంగా వస్తుంది. మరో విశేషమేమిటంటే... ఈ పాటని శింబూనే పాడారు. అయితే ఈ పాటని చాలా గ్రాండ్గా తెరకెక్కించాలన్న శింబు, ఆదిక్ రవిచంద్రన్ల ప్లాన్కి నిర్మాత నో చెప్పారని, ఇప్పటికే బడ్జెట్ ఎక్కువైపోవడంతో కొత్తగా ఖర్చుపెట్టేందుకు  ముందుకు రావడం లేదని  తెలుస్తోంది. ఈ వార్తలు సినిమాపై ప్రభావం చూపుతాయేమోనన్న సందేహంతో శింబు తన ట్విట్టర్లో... ఎటువంటి వార్తలకు నెగిటివ్గా ఆలోచించద్దు. పాజిటివ్గా ఉండండి అని అభిమానులకు సూచించాడు.
saadhaaranamgaa okka ‘e’ vastene nirmaatalaku gundello raillu parigedutaayi. alanti moodu ‘e’latho roopondutunna sinimaanu nirminche saahasam chestunnaru pramukha nirmaata maikhel rayappan. adenandi ‘trisha illana nayanatara’ vanti adalt sinima teesina aadik ravichandran darsakatvamlo shimbu tripaatraabhinayamlo chestunna ‘anbanavan asaradavan adangadavan’ sinima gurinche. deenine shartga ‘aae’ ani pilustunna vishayam telisinde. ‘trisha illana nayanatara’ tarahaalone ‘aae’ undadani darsakudu chebutunnappatiki... cinemalo maatram adalt content motaadu ekkuvagaane untundanna prachaaram jarugutondi.yuvan sankarraja sangeetam andistunna ee chitramlo kavi paerarasu vairamuttu oka paata raasaaru. ‘rattam.. en rattam...’ antuu saage aa paata heero parichaya geetamgaa vastundi. maro viseshamemitante... ee paatani shimboone paadaaru. ayithe ee paatani chala grandga terakekkinchaalanna shimbu, aadik ravichandranla planki nirmaata noo cheppaarani, ippatike budget ekkuvaipovadamto kottagaa kharchupettenduku  munduku ravadam ledani  telustondi. ee vaartalu cinemapai prabhaavam chuputayemonanna sandehamto shimbu tana twitterlo... etuvanti vaartalaku negitivga aalochinchaddu. pajitivga undandi ani abhimaanulaku suuchimchaadu.